钦定古今图书集成/明伦汇编/官常典/第476卷 > 魏承祖
## 钦定古今图书集成/明伦汇编/官常典/第476卷 > 魏承祖

按《魏书》本传：“承祖，广陵寒人也。依随叔业为趋走左
右。壮健善事人，叔业待之甚厚。及出为州，以为防阁，
善抚士卒，兼有将用。自景明以后，常为统军，南北征
伐，累有战功。历太原太守，至光禄大夫、安南将军。萧
衍遣将围义阳，士民应之。三关既陷，州城时甚悬急，
以承祖持节行抚军将军，率师讨之，大破贼众，解义”
阳之围，还复三关，遂为名将，终于并州刺史。衣冠之
士预叔业勋者，安定皇甫光、北地梁祐、清河崔高客、
天水阎庆引、河东柳僧习等。